

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβΐβ: 2007.02. ΜΗ4:23:21 
ΕΕΤ 

Ρθ35θπ: δίβΠθο ΡϋΡ 
(βΓπόβόεΙβοΙ) | 
ίοοβίίοη: Αϋτβ|5, ΕΙΙίγιϊΚο 
Τ γρο9Γ3ίίο 


49 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική απόφαση για την Επιτροπή (Ν.Π.Ι.Δ.) 
Διεκδίκησης και Εκτέλεσης, της υποψηφιότητας 
των πόλεων Λάρισας και Βόλου - Περιφέρειας 
Κεντρικής Ελλάδας, για την ανάληψη των Μεσο¬ 
γειακών Αγώνων του 2013. 1 

Ίδρυση σχολής προπονητών κανόε καγιάκ Γ' κατη¬ 
γορίας. 2 


Τροποποίηση της υπ’ αριθμ. 6999/19.6.2003 απόφα¬ 
σης του Γενικού Γραμματέα Περιφέρειας Α.Μ.Θ. 
(ΦΕΚ 93 5/Β78.7.2003) για τη σύσταση Δημοτικής 
Επιχείρησης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΙΤΙΣΜΟΥ ΤΟΥΡΙΣΜΟΥ & ΑΝΑΠΤΥΞΗΣ» 


Δήμου Θάσου Ν. Καβάλας (Δ.Ε.ΠΟ.Τ.Α.Θ). 3 

Τροποποίηση συστατικής πράξης της «Ενιαίας Σχο¬ 
λικής Επιτροπής Δημοτικού Σχολείου και Νηπια¬ 
γωγείου Κοκκινίου» Δήμου Παρελίων. 4 

Τροποποίηση συστατικής πράξης της «Ενιαίας Σχο¬ 
λικής Επιτροπής Δημοτικού Σχολείου και Νηπια¬ 
γωγείου Πέλεκα» Δήμου Παρελίων. 5 

Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του Κ.Ε.Π. Δήμου Λά- 

μπης. 6 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 

1ου ΤΕΕ Νεάπολης». 7 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών ΚΕΠ του Δήμου 

Θίσβης. 8 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών ΚΕΠ του Δήμου 

Τανάγρας. 9 

Χορήγηση άδειας κυκλοφορίας φαρμακευτικού 

προϊόντος «\/ΟΑΝ». 10 

Χορήγηση αδείας κυκλοφορίας φαρμακευτικού 

προϊόντος «0ΑΕ0Ι3ΡΒΕΝ». 11 

Χορήγηση αδείας κυκλοφορίας φαρμακευτικού 

προϊόντος «δΙΜΪ/ΑΕΑΒΚ». 12 

Χορήγηση αδείας κυκλοφορίας φαρμακευτικού 

προϊόντος «ϋΟΧΟΤΙΙ-». 13 

Χορήγηση αδείας κυκλοφορίας φαρμακευτικού 
«ΡΒΙΥΑ3Τ». 14 


8 

12 Ιανουάριου 2007 


Χορήγηση άδειας κυκλοφορίας φαρμακευτικού 
προϊόντος ΟϋΡΕΒΙΝ Δισκίο 2πΐ9/ΤΑΒ, 3πιρ/ΤΑΒ, 

4πΐ0/ΤΑΒ. 15 

Χορήγηση άδειας κυκλοφορίας φαρμακευτικού 
προϊόντος «ΕΕυΡΒΟΕ» . 16 


ΑΠΟΦΑΣΕΙ Σ 

Αριθμ. 61067 (1) 


Συμπληρωματική απόφαση για την Επιτροπή (Ν.Π.Ι.Δ.) 
Διεκδίκησης και Εκτέλεσης, της υποψηφιότητας των 
πόλεων Λάρισας και Βόλου - Περιφέρειας Κεντρικής 
Ελλάδας, για την ανάληψη των Μεσογειακών Αγώ¬ 
νων του 2013. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/68 (ΦΕΚ 110/Α'/1968) «περί επανασυ- 
στάσεως της Γενικής Γραμματείας Αθλητισμού και των 
αρμοδιοτήτων αυτής». 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

γ) Του π.δ. 77/1985 (ΦΕΚ 28/Α'/1985) «Οργανισμός της 

Γ.Γ.Α.». 

δ) Του ν. 2725/1999 (ΦΕΚ 121/Α71999) «Ερασιτεχνικός 
και Επαγγελματικός Αθλητισμός και άλλες διατάξεις 
άρθρο 53 παρ. 1, 2, 3, 4 και άρθρο 77 παρ. 8 ν. 3057/2002 
«Τροποποίηση και συμπλήρωση του ν. 2725/1999, ρύθμιση 
θεμάτων Υπουργείου Πολιτισμού και άλλες διατάξεις» 
(ΦΕΚ 239/Α72002). 

2. Το π.δ. 70/1975 «περί οργανώσεως των υπηρεσιών 
και διαρθρώσεις των τακτικών θέσεων του προσωπικού 
της Ε.Ο.Ε.». 

3. Του ν. 3148/1995 (ΦΕΚ 51/Α71995) «περί τροποποιήσε- 
ως και συμπληρώσεως της περί Επιτροπής Ολυμπιακών 
Αγώνων Νομοθεσίας». 

4. Το π.δ. 130/2000 (ΦΕΚ 113/Α72000) «Καταστατικό 
της Ε.Ο.Ε.». 

5. Το ν. 2433/1996 άρθρο 16 (ΦΕΚ 180/12.8.1996) «Ίδρυση 
νομικού προσώπου με την επωνυμία Διεθνής Επιτροπή 
Μεσογειακών Αγώνων». 

6. Την απόφαση της 12ης Ολομέλειας/26.6.2006 της 
Ε.Ο.Ε., όπως τεθεί υποψηφιότητα στη ΔΕΜΑ για την 
ανάληψη των Μεσογειακών Αγώνων 2013, με τόπο δι- 

εξαγωγής τις πόλεις Λάρισα και Βόλο - Περιφέρεια 
Κεντρικής Ελλάδας. 

7. Την ανάγκη συντονισμού των ενεργειών που απαι¬ 
τείται για τη διεκδίκηση της υποψηφιότητας για την 
ανάληψη των Μεσογειακών Αγώνων 2013. 

8. Την υπ’ αριθμ. 3017/8.6.2006 εγγύηση του Υπουργού 
Πολιτισμού. 

9. Την υπ’ αριθμ. 509/8.3.2006 (ΦΕΚ 282/Β72006) από¬ 
φαση του Πρωθυπουργού και του Υπουργού Πολιτισμού 
περί ανάθεσης αρμοδιοτήτων στον Υφυπουργό Πολιτι¬ 
σμού Γεώργιο Ορφανό. 

10. Την υπ’ αριθμ. 53420/16.11.2006 (ΦΕΚ 81/Υ.Ο.Δ.Δ./ 
16.11.2006) απόφαση του Υφυπουργού Πολιτισμού περί 
«Συγκρότησης Επιτροπής (Ν.Π.Ι.Δ.) Διεκδίκησης και 
Εκτέλεσης της Υποψηφιότητας των πόλεων Λάρισας 
και Βόλου- Περιφέρειας Κεντρικής Ελλάδας, για την 
Ανάληψη των Μεσογειακών Αγώνων του 2013», απο¬ 
φασίζουμε: 

Συμπληρώνουμε την Επιτροπή (Ν.Π.Ι.Δ.) Διεκδίκησης 
της Υποψηφιότητας των πόλεων Λάρισας και Βόλου, 
περιφέρειας Κεντρικής Ελλάδας, για την ανάληψη των 
Μεσογειακών Αγώνων του 2013, που συγκροτήθηκε με 
την υπ’ αριθμ. 53420/16.11.2006 απόφαση του Υφυπουρ¬ 
γού Πολιτισμού και ορίζουμε ως μέλος τον Αναγνώστου 
Σωκράτη Πρόεδρο Τ.Ε.Ε. Μαγνησίας. 

Κατά τα λοιπά ισχύει η υπ’ αριθμ. 53420/16.11.2006 
απόφαση του Υφυπουργού Πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 60784 (2) 

Ίδρυση σχολής προπονητών κανόε καγιάκ Γ' κατηγο¬ 
ρίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ Α' 101). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

γ) Του π.δ. 77/1985 «Οργανισμός της Γ.Γ.Α.» (ΦΕΚ Α' 
28), όπως ισχύει. 

δ) Των άρθρων 53 και 136 παρ. 6 του ν. 2725/1999 
(ΦΕΚ Α' 121), και των παρ. 22 και 23 του άρθρου 135, 
που προστέθηκαν με την παρ. 13 του άρθρου 77 του ν. 
3057/2002 (ΦΕΚ Α' 239). 

ε) Την υπ’ αριθμ. 28055/31.5.2001 κοινή απόφαση των 
Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργία του Ειδικού Λογα¬ 
ριασμού Νο. 234372/1». (ΦΕΚ Β' 709) 

2. Την υπ’ αριθμ. 60498/20.12.2005 υπουργική απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής “Με εντολή Υφυπουργού” στο Γενικό 
Γραμματέα Αθλητισμού και στους λοιπούς υπηρεσια¬ 
κούς παράγοντες.» (ΦΕΚ Β' 1795 ) 


3. Τις υπάρχουσες ανάγκες σε προπονητικό δυναμικό 
στο άθλημα. 

4. Το υπ’ αριθμ. 36Α/2016/18.12.2006 έγγραφο της 
Ε.Ο.Κ.Κ., αποφασίζουμε: 

Ιδρύεται Σχολή Προπονητών Κανόε Καγιάκ Γ' κατηγο¬ 
ρίας η οποία θα λειτουργήσει στον Πειραιά από 5.2.2006 
έως 24.2.2006. 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

Αρθρο 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Παπαρούπα Καλλιόπη, υπάλληλο της Γ.Γ.Α., ως Πρό¬ 
εδρος. 

2. Βαλεργάκη Κων/νο, υπάλληλο της Γ.Γ.Α., ως μέ¬ 
λος. 

3. Παπαμιχελάκη Χρυσούλα, υπάλληλο της Γ.Γ.Α., ως 
μέλος. 

4. Σκούρτη Ιωάννη, εκπρόσωπο της Ομοσπονδίας, ως 
μέλος. 

5. Παγίδα Αικατερίνη, εκπρόσωπο της Ομοσπονδίας, 
ως μέλος. 

Γραμματέας της επιτροπής ορίζεται η υπάλληλος 
της Γενικής Γραμματείας Αθλητισμού, Δρακοπούλου 
Κυριακή. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Σε συνεργασία με τον Διευθυντή της σχολής καταρ¬ 
τίζει και υποβάλλει μέσω του Τμήματος Αθλητικής Επι¬ 
μόρφωσης, για έγκριση στον Γ ενικό Γ ραμματέα Αθλητι¬ 
σμού, τον προϋπολογισμό της σχολής και εγκρίνει τον 
οικονομικό απολογισμό ελέγχοντας την νομιμότητα των 
παραστατικών. 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από 
τον Διευθυντή, η επιτροπή διοίκησης προβαίνει στην 
επικύρωση των αποτελεσμάτων και καταρτίζει πίνακες 
επιτυχόντων και αποτυχόντων. 

Β. Η γραμματέας της σχολής μεριμνά για την συ¬ 
γκέντρωση των αιτήσεων και των δικαιολογητικών 
των υποψηφίων και συντάσσει σχετικό πίνακα, που 
παρέχεται από το αρμόδιο τμήμα Αθλητικής Επιμόρ¬ 
φωσης. Επίσης παραλαμβάνει και συμπληρώνει πίνακα 
με τα στοιχεία των υποψηφίων τον οποίο υποβάλει 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνει τα μέλη για τις συνεδριά¬ 
σεις της επιτροπής και συντάσσει τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις 
αιτήσεις με τα δικαιολογητικά των υποψηφίων, τον σχε¬ 
τικό πίνακα δικαιολογητικών, τα πρακτικά συνεδριάσεων 
της Επιτροπής, τον προϋπολογισμό και αντίγραφο του 
απολογισμού, παραδίδεται με την λήξη της σχολής, με 
ευθύνη του γραμματέα, στο αρμόδιο τμήμα Αθλητικής 
Επιμόρφωσης. 

Αρθρο 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Θεμιστοκλής Νο- 
μίδης, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμο¬ 
διότητες: 

- Καταρτίζει το πρόγραμμα σπουδών της σχολής το 
οποίο υποβάλλει για έγκριση στην επιτροπή Διοίκησης. 

- Εισηγείται το διδακτικό προσωπικό και τις ώρες 
διδασκαλίας αυτών. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύκλο 
αρμοδιοτήτων άλλου οργάνου, για το διδακτικό, ερ¬ 
γατικό και βοηθητικό προσωπικό, για την υλοποίηση 
του προγράμματος, τον έλεγχο των παρουσιών και των 
απουσιών των σπουδαστών και γενικά την τήρηση του 
κανονισμού λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράψει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμμένο 
πίνακα αποτελεσμάτων με τους επιτυχόντες και αποτυ- 
χόντες σπουδαστές της σχολής, καθώς και συγκεντρω¬ 
τικό πίνακα βαθμολογίας των μαθημάτων στα οποία 
εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

Αρθρο 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από τον διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με τον Διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

Άρθρο 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής καλύπτονται με 


ισόποση έκτακτη επιχορήγηση από την Γ.Γ.Α. προς την 
οικεία ομοσπονδία, με βάση τον εγκεκριμένο προϋπολο¬ 
γισμό. Οι πληρωμές των δαπανών της σχολής γίνονται 
από την αρμόδια υπηρεσία της ομοσπονδίας, η οποία 
συντάσσει και τον οικονομικό απολογισμό της σχολής 
σε συνεργασία με την Επιτροπή Διοίκησης αυτής. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι δέκα (10) άτομα. 

Αρθρο 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με την 
παρούσα απόφαση. 

Στη σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 
8 του ν. 2683/1999 σε συνδυασμό με τα κωλύματα που 
προβλέπονται από το άρθρο 3 του ν. 2725/1999 όπως 
τροποποιήθηκε και συμπληρώθηκε με το αρθ. 1 του ν. 
2858/2000. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, τον διευθυντή και τον 
γραμματέα πριν από την έναρξη λειτουργίας της σχολής. 

Άρθρο 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ 
- ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων ίων σπουδαστών 
που παρακολουθούν τη σχολή, συνεπάγεται την επιβολή 
σχετικών κυρώσεων από τον διευθυντή της. 

3. Οι σπουδαστές που θα υπερβούν σε απουσίες το 
10% των ωρών των θεωρητικών και των πρακτικών μα¬ 
θημάτων, δεν δικαιούνται να λάβουν μέρος στις εξετά¬ 
σεις και κατά συνέπεια απορρίπτονται. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

Αρθρο 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Τη σχολή μπορούν να παρακολουθήσουν όσοι: 

1. Έχουν ηλικία 18 έως 45 ετών 

2. Έχουν αθλητική δραστηριότητα για 3 τουλάχιστον 
χρόνια. 

3. Είναι απόφοιτοι Λυκείου ή άλλης ισότιμης σχολής. 

Αρθρο 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο Γραμματικών Γνώσεων (εξατάξιου Γυ- 
μνασίου ή Λυκείου ή άλλης ισότιμης σχολής ή πτυχίο 
ΤΕΙ ή πτυχίο ΑΕΙ). 

4. Ποινική κατάσταση του υποψηφίου (ζητείται αυτε- 
πάγγελτα από την Γενική Γραμματέα Αθλητισμού) 

5. Υπεύθυνη δήλωση (άρθρο 8 ν. 1599/1986) «περί μη 
άσκησης ποινικής δίωξης και περί μη παραπομπής σε 
ποινική δίκη». 

6. Φωτοτυπία αστυνομικής ταυτότητας (δύο όψεις). 

Η αίτηση με τα επισυναπτόμενα δικαιολογητικά, τα 

οποία πρέπει να είναι επικυρωμένα, κατατίθενται του¬ 
λάχιστον επτά (7) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Κηφισίας 7 Τ.Θ. 14305 Τ.Κ. 115 23 ΑΘΗΝΑ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπή διοί¬ 
κησης της σχολής και τα πλέον εξαιρετικά θέματα με 
απόφαση του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2006 

Με εντολή Υφυπουργού 
Ο Γ ενικός Γ ραμματέας Αθλητισμού 
ΣΤΑΥΡΟΣ ΔΟΥΒΗΣ 

-♦- 

Αριθμ. 14834 (3) 

Τροποποίηση της υπ’ αριθμ. 6999/19.6.2003 απόφασης 
του Γενικού Γραμματέα Περιφέρειας Ανατολικής 
Μακεδονίας - Θράκης (ΦΕΚ 93 5/Β78.7.2003) για τη 
σύσταση Δημοτικής Επιχείρησης με την Επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ ΤΟΥΡΙΣΜΟΥ 
& ΑΝΑΠΤΥΞΗΣ» Δήμου ©όσου Ν. Καβάλας (Δ.Ε.ΠΟ. 
Τ.Α.Θ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

α) Του αρθ. 277 του π.δ. 410/1995 & του αρθ. 270 του 
ν. 3463/2006. 

β) Του ν. 2503/1997 (ΦΕΚ 107/30.5.1997 τ. Α') «Διοίκηση 
Οργάνωση Στελέχωση της Περιφέρειας ρύθμιση θεμά¬ 
των για την Τοπική Αυτ/ση και άλλες διατάξεις». 

γ) Του ν. 2065/1992 «Αναμόρφωση της άμεσης φορο¬ 
λογίας και άλλες διατάξεις». 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. 769/21.12.2001 Γνωμοδότηση της Ολο¬ 
μέλειας του Νομικού Συμβουλίου του Κράτους. 

3. Την υπ’ αριθμ. 6999/19.6.2003 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
Θράκης (935/Β78.7.2003) για τη σύσταση Δημοτικής 
Επιχείρησης με την επωνυμία «ΔΗΜΟΤΙΚΗ ΕΠΙΧΕΙΡΗ¬ 
ΣΗ ΠΟΛΙΤΙΣΜΟΥ ΤΟΥΡΙΣΜΟΥ & ΑΝΑΠΤΥΞΗΣ» Δήμου 
Θάσου Ν. Καβάλας (Δ.Ε.ΠΟ.Τ.Α.Θ) όπως τροποποιήθη¬ 
κε με την υπ’ αριθμ. 6296/7.6.2006 απόφασή μας (ΦΕΚ 
1007/Β727.7.2006). 

4. Την υπ’ αριθμ. 29/2006 απόφαση του Διοικητικού 
Συμβουλίου της Δ.Ε.ΠΟ.Τ.Α.Θ. 

5. Την υπ’ αριθμ. 436/2006 απόφαση του Δημοτικού 
Συμβουλίου του Δήμου Θάσου. 


6. Την υπ’ αριθμ. 208/29.1.2002 απόφαση του Γενικού 
Γ ραμματέα Περιφέρειας Ανατολικής Μακεδονίας - Θρά¬ 
κης «περί μεταβίβασης εξουσίας υπογραφής στον Γ ενικό 
Διευθυντή». 

7. Ολόκληρο το σχετικό φάκελο, αποφασίζουμε: 

Τροποποιούμε το αρθ. 5 της υπ’ αριθμ. 6999/19.6.2003 

απόφασης του Γενικού Γραμματέα Περιφέρειας Ανα¬ 
τολικής Μακεδονίας Θράκης (ΦΕΚ 935/Β78.7.2003) για 
τη σύσταση Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ ΤΟΥΡΙΣΜΟΥ & 
ΑΝΑΠΤΥΞΗΣ» Δήμου Θάσου Ν. Καβάλας (Δ.Ε.ΠΟ.Τ.Α.Θ.), 
ως εξής: 

Αυξάνεται το αρχικό κεφάλαιο της «ΔΗΜΟΤΙΚΗΣ ΕΠΙ¬ 
ΧΕΙΡΗΣΗΣ ΠΟΛΙΤΙΣΜΟΥ ΤΟΥΡΙΣΜΟΥ & ΑΝΑΠΤΥΞΗΣ» 
Δήμου Θάσου Ν.Καβάλας κατά 240.000,00 €, έτσι το 
συνολικό Μετοχικό Κεφάλαιο της επιχείρησης μετά την 
αύξηση αυτή ανέρχεται στο ποσό των 315.000,00 €. 

Από τις διατάξεις της παρούσας προκαλείται δαπάνη 
σε βάρος του προϋπολογισμού του Δήμου Θάσου ύψους 
240.000 € (ΚΑ.00/7511.0001). 

Κατά τα λοιπά ισχύει η υπ’ αριθμ. 6999/19.6.2003 από¬ 
φαση του Γ ενικού Γ ραμματέα Περιφέρειας Ανατολικής 
Μακεδονίας Θράκης (ΦΕΚ 935/Β78.7.2003) όπως τροπο¬ 
ποιήθηκε με την υπ’ αριθμ. 6296/7.6.2006 απόφασή μας 
(ΦΕΚ 10 07/Β727.7.2006).» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Δεκεμβρίου 2006 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΝΙΚΟΛΑΟΣ ΜΠΟΜΠΟΛΙΑΣ 

-♦- 

Αριθμ. οικ. 13256 (4) 

Τροποποίηση συστατικής πράξης της «Ενιαίας Σχολι¬ 
κής Επιτροπής Δημοτικού Σχολείου και Νηπιαγωγεί¬ 
ου Κοκκινίου» Δήμου Παρελίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α730.5.1997) 
«Διοίκηση, Οργάνωση, Στελέχωση της Περιφέρειας, Ρύθ¬ 
μιση Θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 203 του π.δ. 410/1995 και 
τις όμοιες του άρθρου 14 παρ. 2 του ν. 2399/1996. 

3. Την υπ’ αριθμ. ΕΣ 4775/1992 (ΦΕΚ 306/Β78.5.1992) 
απόφαση του Νομάρχη Κέρκυρας περί σύστασης της 
Ενιαίας Σχολικής Επιτροπής Δημοτικού Σχολείου και 
Νηπιαγωγείου Κοινότητας Κοκκινίου όπως αυτή τροπο¬ 
ποιήθηκε με την υπ’ αριθμ. ΕΣ 2284/29.3.1994 απόφαση 
του Νομάρχη Κερκύρας. 

4. Την υπ’ αριθμ. 52/2005 απόφαση του Δημοτικού 
Συμβουλίου Δήμου Παρελίων που περιήλθε στην Υπηρε¬ 
σία μας με το υπ’ αριθμ. 6395/22.11.2006 έγγραφό τους, 
περί τροποποίησης του τίτλου και της σύστασης της 
Σχολικής Επιτροπής Κοκκινίου λόγω συγχώνευσης του 
Δημοτικού Σχολείου Κοκκινίου με το Δημοτικό Σχολείο 
Αγίου Ιωάννη για τη δημιουργία εξαθέσιου δημοτικού 
σχολείου στο Δ.Δ. Αγίου Ιωάννη, αποφασίζουμε: 

Τροποποιούμε την παρ. 1 της υπ’ αριθμ. ΕΣ 4775/1992 
(ΦΕΚ 306/Β78.8.1992) απόφαση του Νομάρχη Κέρκυρας 
ως εξής: 

1. Τροποποιούμε την επωνυμία της «Σχολικής Επιτρο¬ 
πής Δημοτικού Σχολείου και Νηπιαγωγείου Κοινότητας 
Κοκκινίου» σε «Σχολική Επιτροπή Νηπιαγωγείου Κοκ- 
κινίου». 

2. Η ως άνω Σχολική Επιτροπή θα διοικείται από 5με- 
λές Διοικητικό Συμβούλιο αποτελούμενο από: 

α) Τον εκάστοτε αρχαιότερο Δ/ντη του Νηπιαγωγείου 
Κοκκινίου ως Πρόεδρο. 

β) Τους εκάστοτε δύο Δημοτικούς Συμβούλους που 
θα ορίζονται με απόφαση του Δ.Σ. ως μέλη. 

γ) Δυο εκπροσώπους του Συλλόγου γονέων και κηδε¬ 
μόνων Νηπιαγωγείου Κοκκινίου. Κατά τα λοιπά ισχύει 
η υπ’ αριθμ. ΕΣ/4775/1992 απόφαση του Νομάρχη Κέρ¬ 
κυρας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Παρελίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 21 Δεκεμβρίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 12240 (5) 

Τροποποίηση συστατικής πράξης της «Ενιαίας Σχολι¬ 
κής Επιτροπής Δημοτικού Σχολείου και Νηπιαγωγεί¬ 
ου Πέλεκα» Δήμου Παρελίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α730.5.1997) 
«Διοίκηση, Οργάνωση, Στελέχωση της Περιφέρειας, Ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 203 του π.δ. 410/1995 
(Δ.Κ.Κ.) και τις όμοιες του άρθρου 14 παρ. 2 του ν. 
2399/1996. 

3. Την υπ’ αριθμ. ΕΣ 6255/1991 (ΦΕΚ 829/Β710.10.1991) 
απόφαση του Νομάρχη Κέρκυρας περί σύστασης της 
Ενιαίας Σχολικής Επιτροπής Δημοτικού Σχολείου και 
Νηπιαγωγείου Κοινότητας Πελεκά, όπως αυτή τροπο¬ 
ποιήθηκε με την υπ’ αριθμ. ΕΣ 18440/93/20.5.1994 από¬ 
φαση του Νομάρχη Κερκύρας. 

4. Την υπ’ αριθμ. 52/2005 απόφαση του Δημοτικού 
Συμβουλίου Δήμου Παρελίων που περιήλθε στην Υπηρε¬ 
σία μας με το υπ’ αριθμ. 6395/22.11.2006 έγγραφό τους, 
περί τροποποίησης του τίτλου και της σύστασης της 
Σχολικής Επιτροπής Πέλεκα λόγω συγχώνευσης του Δη¬ 
μοτικού Σχολείου Πέλεκα με το Δημοτικό Σχολείο στο 
Δ.Δ. Σιναράδων για τη δημιουργία εξαθέσιου δημοτικού 
σχολείου στο Δ.Δ. Σιναράδων, αποφασίζουμε: 

Τροποποιούμε την παρ. 1 της υπ’ αριθμ. ΕΣ 6255/1991 
(ΦΕΚ 829/Β710.10.1991) απόφαση του Νομάρχη Κέρκυ¬ 
ρας, όπως αυτή τροποποιήθηκε με την υπ’ αριθμ. ΕΣ 
18440/93/20.5.1994 απόφασης του Νομάρχη Κερκύρας 
ως εξής: 


1. Τροποποιούμε την επωνυμία της «Ενιαίας Σχολικής 
Επιτροπής Δημοτικού Σχολείου και Νηπιαγωγείου Κοι¬ 
νότητας Πέλεκα» σε «Σχολική Επιτροπή Νηπιαγωγείου 
Πέλεκα». 

2. Η ως άνω Σχολική Επιτροπή θα διοικείται από 5με- 
λές Διοικητικό Συμβούλιο αποτελούμενο από: 

α) Τον εκάστοτε αρχαιότερο Δ/ντη του Νηπιαγωγείου 
Πέλεκα ως Πρόεδρο. 

β) Τους εκάστοτε δύο Δημοτικούς Συμβούλους που 
θα ορίζονται με απόφαση του Δημοτικού Συμβουλίου 
ως μέλη. 

γ) Δυο εκπροσώπους του Συλλόγου γονέων και κη¬ 
δεμόνων Νηπιαγωγείου Πέλεκα. 

Κατά τα λοιπά ισχύει η υπ’ αριθμ. ΕΣ/6255/1991 από¬ 
φαση του Νομάρχη Κέρκυρας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Παρελίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 21 Δεκεμβρίου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 15260 (6) 

Έγκριση πρόσληψης προσωπικού με σύμβαση μίσθωσης 
έργου για τη λειτουργία του Κ.Ε.Π. Δήμου Λάμπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» και του άρθρου 15 του ν. 3260/2004. 

3. Τις υπ’ αριθμ. οικ. 10025/24.5.2002, οικ. 12700/2.7.2002, 
ΔΙΣΚΠΟ/Φ.Ι/οικ. 14934/2.8.2002 και ΔΙΠΠ/Φ.ΕΠ. 1/14004/ 
9.8.2002 σχετικές εγκυκλίους του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

4. Το υπ’ αριθμ. ΔΟΛΚΕΠ/Φ 4/90/27162/29.11.2006 έγ¬ 
γραφο του Υπουργείου Εσωτερικών, Δημόσιας Διοίκη¬ 
σης και Αποκέντρωσης, με το οποίο μας γνωστοποιείται 
ότι κατανεμήθηκαν στο Δήμο Λάμπης δυο (2) συμβάσεις 
μίσθωσης έργου για τη στελέχωση του ΚΕΠ Δήμου Λά¬ 
μπης, χωρίς τις προϋποθέσεις της ΠΥΣ 55/98 για χρονικό 
διάστημα έως δώδεκα (12) μήνες, αποφασίζουμε: 

Εγκρίνουμε τη σύναψη, από το Δήμο Λάμπης, σύμβασης 
μίσθωσης έργου για το έτος 2007, για την υποστήριξη και 
την παραγωγική λειτουργία του Κέντρου Εξυπηρέτησης 
του Πολίτη (Κ.Ε.Π.) του Δήμου, ως κατωτέρω: 

1. Αριθμός ατόμων που θα απασχοληθούν: 

• Δυο (2). 

2. Χρονική Διάρκεια απασχόλησης: 

• Δώδεκα (12) μήνες, για τις συμβάσεις που λήγουν 
κατά το χρονικό διάστημα από 1.1.2007 έως 30.4.2007. 

3. Έργο που θα εκτελεσθεί:. 

• Η παροχή διοικητικών πληροφοριών και η διεκπεραί¬ 
ωση υποθέσεων πολιτών από την υποβολή της αίτησης 
μέγρι την έκδοση της τελικής πράξης, σε συνεργασία με 
τις καθ’ ύλην αρμόδιες υπηρεσίες μέσω ψηφιοποιημένων 
βάσεων δεδομένων που θα εγκαταστήσει. 




54 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Η κατάρτιση βάσεων δεδομένων με πληροφορίες 
τοπικού ενδιαφέροντος και η παράδοση του ολοκλη¬ 
ρωμένου συστήματος σε λειτουργία. 

4. Συνολικό ποσό αμοιβής: 

• 12000 ευρώ, για όλο το διάστημα της σύμβασης και 
για κάθε ανάδοχο, εφόσον αυτός έχει συμπληρώσει 
24μηνη σύμβαση μίσθωσης έργου. 

5. Τόπος εκτέλεσης του έργου: 

• ΚΕΠ Δήμου Λάμπης. 

6. Οι συμβάσεις θα λήξουν αυτοδικαίως από τη χρο¬ 
νική στιγμή που θα στελεχωθεί το ΚΕΠ με μόνιμο προ¬ 
σωπικό. 

7. Σε περίπτωση αποχώρησης, παραίτησης, διακοπής 
κτλ της σύμβασης μίσθωσης έργου, δεν θα συνάπτεται 
νέα σύμβαση με νέο άτομο, χωρίς την προηγούμενη 
έγκριση της ΔΟΛΚΕΠ/ΥΠΕΣΔΔΑ. Σε διαφορετική περί¬ 
πτωση το ΥΠΕΣΔΔΑ δε θα κάνει δεκτή τη νέα σύμβαση 
αλλά και δε θα τη χρηματοδοτήσει. 

8. Το ανωτέρω έργο δεν ανάγεται στον κύκλο κα¬ 
θηκόντων του προσωπικού που υπηρετεί στο Δήμο 
Λάμπης. 

9. Με την απόφαση αυτή προκύπτει δαπάνη σε βά¬ 
ρος του προϋπολογισμού του Δήμου, ύψους 24.000 €, 
η οποία θα καλυφθεί με επιχορήγηση του Υπουργείου 
Εσωτερικών, Δημόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Ρέθυμνο, 19 Δεκεμβρίου 2006 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

- ♦ - 

Αριθμ. 9522 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή 1ου ΤΕΕ 
Νεάπολης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176 και 203 του π.δ. 
410/1995. 

2. Τις διατάξεις του άρθρου 5 παρ. 8 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις» όπως έχει τροποποιηθεί και ισχύει. 

3. Τις διατάξεις του ν. 2503/1997 «Διοίκηση, οργάνωση 
και στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

4. Την υπ’ αριθμ. 6730/12.8.2003 απόφαση του Γενικού 
Γραμματέα της Περιφέρειας Κρήτης «Ορισμός Εισηγη¬ 
τών και μεταβίβαση εξουσίας υπογραφής «Με Εντολή 
Γ ενικού Γ ραμματέα» αποφάσεων, εγγράφων και άλλων 
πράξεων στο Γ ενικό Διευθυντή, στους Προϊσταμένους 
Διευθύνσεων και Προϊσταμένους Τ μημάτων και Γ ραφεί¬ 
ων των Υπηρεσιών της Περιφέρειας, όπως τροποποιή¬ 
θηκε και ισχύει μέχρι σήμερα 

5. Το άρθρο 8 του ν. 3475/2006 «Οργάνωση και λει¬ 
τουργία της δευτεροβάθμιας επαγγελματικής εκπαί¬ 
δευσης και άλλες διατάξεις» όπως δημοσιεύθηκε στο 
ΦΕΚ 146/13.7.2006 τ. Α'. 

6. Την υπ’ αριθμ. 224/2006 απόφαση του Δ. Σ. του 
Δήμου Νεάπολης, αποφασίζουμε: 

Τροποποιούμε, την υπ’ αριθμ. 4921/12.7.1990 απόφα¬ 
ση του Νομάρχη Λασιθίου (ΦΕΚ 516/19.8.1990 τ. Β') 


περί σύστασης ίδιου Νομικού Προσώπου με την επω¬ 
νυμία «Σχολική Επιτροπή ΤΕΑ και ΤΕΣ Νεάπολης», 
όπως αυτή τροποποιήθηκε μεταγενέστερα με τις υπ’ 
αριθμ. 14471/7.12.1992 όμοια απόφαση και την υπ’ αριθμ. 
498/3.3.2000 απόφαση του Γενικού Γραμματέα Περιφέ¬ 
ρειας Κρήτης, ως προς την επωνυμία σε «Σχολική Επι¬ 
τροπή Επαγγελματικού Λυκείου Νεάπολης (ΕΠΑ.Λ.)»: 

Το Νομικό αυτό Πρόσωπο διοικείται από πενταμελές 
Διοικητικό Συμβούλιο που αποτελείται από τα παρα¬ 
κάτω μέλη: 

Α. Τον εκάστοτε Δήμαρχο ή Δημοτικό Σύμβουλο ως 
Πρόεδρο, που ορίζεται από τον Δήμαρχο. 

Β. Τον εκάστοτε Διευθυντή του ΕΠΑ.Λ. 

Γ.Ένα (1) Δημοτικό Σύμβουλο. 

Δ.Έναν (1) εκπρόσωπο του Συλλόγου Γονέων και Κηδε¬ 
μόνων του ΕΠΑ.Λ., που ορίζεται από το Σύλλογο Γ ονέων 
και Κηδεμόνων. 

Ε.Έναν (1) εκπρόσωπο των μαθητών του ΕΠΑ.Λ. 

Κατά τα λοιπά ισχύει η υπ’ αριθμ. 4921/12.7.1990 απόφα¬ 
ση του Νομάρχη όπως τροποποιήθηκε μεταγενέστερα. 

Από τις διατάξεις της απόφασης αυτής δε δημιουργεί- 
ται δαπάνη σε βάρος του Προϋπολογισμού του Δήμου 
Νεάπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιος Νικόλαος, 18 Δεκεμβρίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. 16425 (8) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών ΚΕΠ του Δήμου Θί- 
σβης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τ ις διατάξεις των άρθρων: 

31 του ν. 3013/2002, 

15 παρ. 1 του ν. 3260/2004, 

6 του ν. 2527/1997. 

2. Την από 13.1.2004 Γνωμοδότηση της ΚΕΔΚΕ. 

3. Τα υπ’ αριθμ. ΟΔΕΚΕΠ/6901/18.9.2005, Φ.7/2/7772/ 
ΟΔΕΚΕΠ/14.10.2005, Φ.10307/17.5.2006, Φ.7 ΟΔΕ ΚΕΠ/11123/ 
6.5.2006 έγγραφα του Υπουργείου Εσωτερικών, Δημό¬ 
σιας Διοίκησης και Αποκέντρωσης, με τα οποία παρέ¬ 
χονται διευκρινήσεις και οδηγίες για τη συμπλήρωση 
των συμβάσεων των ΚΕΠ. 

4. Τα υπ’ αριθμ. ΔΟΛΚΕΠ /Φ4/90/27162/29.11.2006 του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης Απόστολου Ανδρεουλάκου, το οποίο αφορά 
στην κατανομή συμβάσεων μίσθωσης έργου δωδεκάμη¬ 
νης διάρκειας σε ΚΕΠ των οποίων οι συμβάσεις λήγουν 
κατά τη χρονική περίοδο από 1.1.2007 έως 30.4.2007, 
αποφασίζουμε: 

1) Εγκρίνουμε τη σύναψη δύο (2) συμβάσεων μίσθω¬ 
σης έργου από το Δήμο Οίσβης διάρκειας έως δώδεκα 
(12) μήνες, αμέσως μετά τη λήξη της προηγούμενης 
σύμβασης. 

2) Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 

του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ του ΥΠΕΣΔΔΑ, 
το οποίο θα πρέπει να έχει ενημερωθεί από την αρμόδια 
υπηρεσία των ΟΤΑ Α' και Β' βαθμού. Σε διαφορετική 
περίπτωση το Υπουργείο Εσωτερικών, Δημόσιας Διοίκη¬ 
σης και Αποκέντρωσης δε θα κάνει δεκτή τη σύμβαση 
αλλά και δε θα τη χρηματοδοτήσει. 

3) Τόπος εκτέλεσης του έργου ορίζεται η έδρα του 
οικείου ΚΕΠ. 

4) Η αμοιβή του αναδόχου προσδιορίζεται σύμφωνα 
και με την εγκύκλιο 11123/8.5.2006 

5) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ 
-ΣΑΕ055/3 του Υπουργείου Εσωτερικών, Δημόσιας Δι¬ 
οίκησης και Αποκέντρωσης με μηνιαία αμοιβή συμβα¬ 
σιούχου 880 ευρώ. 

6) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

6.1 ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ, 

6.2 ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

7) Η ανωτέρω σύμβαση λήγει αυτοδίκαια την χρονική 
στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 27 Δεκεμβρίου 2006 

Ο Γενικός Γραμματέας Περιφέρειας 
ΑΘΝΑΣΙΟΣ ΣΚΟΡΔΑΣ 

-♦- 

Αριθμ. 16593 (9) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών ΚΕΠ του Δήμου Τα¬ 
νάγρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

31 του ν. 3013/2002, 

15 παρ. 1 του ν. 3260/2004, 

6 του ν. 2527/1997. 

2. Την από 13.1.2004 Γνωμοδότηση της ΚΕΔΚΕ. 

3. Τα υπ’ αριθμ. ΟΔΕΚΕΠ/6901/18.9.2005, Φ.7/2/7772/ 
ΟΔΕΚΕΠ/14.10.2005, Φ.10307/17.5.2006, Φ.7 ΟΔΕ ΚΕΠ/11123/ 
6.5.2006 έγγραφα του Υπουργείου Εσωτερικών, Δημό¬ 
σιας Διοίκησης και Αποκέντρωσης, με τα οποία παρέ¬ 
χονται διευκρινήσεις και οδηγίες για τη συμπλήρωση 
των συμβάσεων των ΚΕΠ. 

4. Τα υπ’ αριθμ. ΔΟΛΚΕΠ /Φ4/90/27162/29.11.06 του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Απόστολου Ανδρεουλάκου, το οποίο αφορά 
στην κατανομή συμβάσεων μίσθωσης έργου δωδεκάμη¬ 
νης διάρκειας σε ΚΕΠ των οποίων οι συμβάσεις λήγουν 


κατά τη χρονική περίοδο από 1.1.2007 έως 30.4.2007, 
αποφασίζουμε: 

1) Εγκρίνουμε τη σύναψη δύο (2) συμβάσεων μίσθωσης 
έργου από το Δήμο Τανάγκρας, διάρκειας έως δώδεκα 
(12) μήνες, αμέσως μετά τη λήξη της προηγούμενης 
σύμβασης. 

2) Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ του ΥΠΕΣΑΑΑ, 
το οποίο θα πρέπει να έχει ενημερωθεί από την αρμόδια 
υπηρεσία των ΟΤΑ Α' και Β' βαθμού. Σε διαφορετική 
περίπτωση το Υπουργείο Εσωτερικών, Δημόσιας Διοίκη¬ 
σης και Αποκέντρωσης δε θα κάνει δεκτή τη σύμβαση 
αλλά και δε θα τη χρηματοδοτήσει. 

3) Τόπος εκτέλεσης του έργου ορίζεται η έδρα του 
οικείου ΚΕΠ. 

4) Η αμοιβή του αναδόχου προσδιορίζεται σύμφωνα 
και με την εγκύκλιο 11123/8.5.2006. 

5) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ 
-ΣΑΕ055/3 του ΥΠΕΣΔΔΑ με μηνιαία αμοιβή συμβασι¬ 
ούχου 880 ευρώ. 

6) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

6.1 ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ, 

6.2 ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

7) Η ανωτέρω σύμβαση λήγει αυτοδίκαια την χρονική 
στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 27 Δεκεμβρίου 2006 

Ο Γ ενικός Γ ραμματέας Περιφέρειας 
ΑΘΝΑΣΙΟΣ ΣΚΟΡΔΑΣ 

-♦- 

( 10 ) 

Χορήγηση άδειας κυκλοφορίας φαρμακευτικού προϊό¬ 
ντος «νΐϋΑΝ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 76103/19.12.2006 απόφαση του ΕΟΦ 
χορηγείται, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 κοι¬ 
νής υπουργικής απόφασης, άδεια κυκλοφορίας στο 
φαρμακευτικό προϊόν «νΐϋΑΝ». 

Δραστική ουσία: ΜΕΡΕΝΑΜΙΟΑΟΙϋ 

Μορφή: Πόσιμο εναιώρημα δΟιτιρ/δΜΕ. 

Δικαιούχος σήματος: ΒΙΑΝΕΞ ΑΕ. 

Υπεύθυνος κυκλοφορίας: ΒΙΑΝΕΞ ΑΕ. 

Η Διευθύντρια 

Α. ΚΟΥΤΣΟΥΚΗ 

( 11 ) 

Χορήγηση αδείας κυκλοφορίας φαρμακευτικού προϊό¬ 
ντος «ΟΑΕΟΙδΡΒΕΝ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 80394/19.12.2006 απόφαση του ΕΟΦ 
χορηγείται, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 κοι¬ 
νής υπουργικής απόφασης, άδεια κυκλοφορίας στο 
φαρμακευτικό προϊόν «ΟΑΕΟΙδΡΒΕΝ». 

Δραστική ουσία: ΟΑΕΟΙΤΟΝΙΝ δΑΙΜΟΝ. 

Μορφή: Ρινικό εκνέφωμα, διάλυμα (σταθερών δόσεων) 
200 ΙΕ) /ΩΟδΕ. 

Δικαιούχος σήματος: νΕΕΤΙΡΗΑΒΜ ΜΟΝΟΠΡΟΣΩΠΗ 
ΕΠΕ. 

Υπεύθυνος κυκλοφορίας: νΕΕΤΙΡΗΑΒΜ ΜΟΝΟΠΡΟΣΩ¬ 
ΠΗ ΕΠΕ. 

Η Διευθύντρια 
Α. ΚΟΥΤΣΟΥΚΗ 

-♦- 

( 12 ) 

Χορήγηση αδείας κυκλοφορίας φαρμακευτικού προϊό¬ 
ντος «δΙΜνΑΕΑΒΚ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 80343, 80345/19.12.2006 αποφάσεις 
του ΕΟΦ χορηγείται, βάσει των διατάξεων του άρθρου 
34 της παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν «δΙΜνΑΕΑΒΚ». 

Δραστική ουσία: δΙΜνΑδΤΑΤΙΝ. 

Μορφή: Ρ.Ο.ΤΑΒ 40πις|/ΤΑΒ & δΟπιρ/ΤΑΒ. 

Δικαιούχος σήματος: ΜΑΡΙΑ ΛΕΩΝ & ΣΙΑ Ε.Ε. με δ.τ. 
«ΕΕΟνΑΝ». 

Υπεύθυνος κυκλοφορίας: ΜΑΡΙΑ ΛΕΩΝ & ΣΙΑ Ε.Ε. με 
δ.τ. «ΕΕΟνΑΝ». 

Η Διευθύντρια 

Α. ΚΟΥΤΣΟΥΚΗ 

-♦- 

(13) 

Χορήγηση αδείας κυκλοφορίας φαρμακευτικού προϊό¬ 
ντος «ΩΟΧΟΤΙΕ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 80347, 80348, 80349, 80350/19.12.2006 
αποφάσεις του ΕΟΦ χορηγείται, βάσει των διατάξεων 
του άρθρου 34 της παραγράφου 3 της υπ’ αριθμ. ΔΥΓ3 
(α) 83657/2005 κοινής υπουργικής απόφασης, άδεια κυ¬ 
κλοφορίας στο φαρμακευτικό προϊόν «ΩΟΧΟΤΙΕ». 
Δραστική ουσία: ΩΟΧΟΒϋΒΙΟΙΝ ΗΥΩΒΟΟΗΕΟΒΙΩΕ. 
Μορφή: Ενέσιμο διάλυμα ΙΟπιρ/δΜΕ VIΑΕ, 20πις)/10ΜΕ 
νΐΑΕ, 5Οπΐ0/25ΜΕ VIΑΕ, & ΙΟΟπιρ/δΟΜΕ νΐΑΕ. 

Δικαιούχος σήματος: ΟΕΝΕΡΗΑΒΜ ΑΕ. 

Υπεύθυνος κυκλοφορίας: ΘΙΝΡΡΗΑΒΜ ΑΕ. 


(14) 

Χορήγηση αδείας κυκλοφορίας φαρμακευτικού «ΡΒίνΑδΤ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 80341, 80342/19.12.2006 αποφάσεις 
του ΕΟΦ χορηγείται, βάσει των διατάξεων του άρθρου 
34 της παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν «ΡΒίνΑδΤ». 

Δραστική ουσία: ΡΒΑνΑδΤΑΤΙΝ δΟΩΙΕΙΜ. 

Μορφή: Δισκίο 20πις)/ΤΑΒ & 40πις|/ΤΑΒ. 

Δικαιούχος σήματος: ΑϋΒΟΒΑ ΡΗΑΒΜΑΟΕΕΙΤΙΟΑΕδ 
ΕΠΕ. 

Υπεύθυνος κυκλοφορίας: ΑΕΙΒΟΒΑ ΡΗΑΒΜΑΟΕϋΤΙΟΑΕδ 
ΕΠΕ. 

Η Διευθύντρια 

Α. ΚΟΥΤΣΟΥΚΗ 

-♦- 

(15) 

Χορήγηση άδειας κυκλοφορίας φαρμακευτικού προ¬ 
ϊόντος ΟΕΙΡΕΒΙΝ Δισκίο 2πις)/ΤΑΒ, 3πις|/ΤΑΒ, 4πιρ/ 
ΤΑΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 81362, 81363, 81364/21.12.2006 απο¬ 
φάσεις του ΕΟΦ χορηγείται, βάσει των διατάξεων του 
άρθρου 34 της παραγράφου 3 της υπ’ αριθμ. ΔΥΓ3 (α) 
83657/2005 κοινής υπουργικής απόφασης, άδεια κυκλο¬ 
φορίας στο φαρμακευτικό προϊόν «ΟΕΙΡΕΒΙΝ». 
Δραστική ουσία: ΟΕΙΜΕΡΙΒΟΕ. 

Μορφή: Δισκία. 

Δικαιούχος σήματος: ΣΤΑΥΡΟΥΛΑ ΝΙΚΟΛΑΟΥ ΤΟΥ 
ΓΡΗΓΟΡΙΟΥ. 

Υπεύθυνος κυκλοφορίας: ΣΤΑΥΡΟΥΛΑ ΝΙΚΟΛΑΟΥ ΤΟΥ 
ΓΡΗΓΟΡΙΟΥ. 

Η Διευθύντρια 
Α. ΚΟΥΤΣΟΥΚΗ 

-♦- 

(16) 

Χορήγηση άδειας κυκλοφορίας φαρμακευτικού προϊό¬ 
ντος «ΕΕΕΙΡΒΟΕ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 80410 & 80409/19.12.2006 αποφά¬ 
σεις του ΕΟΦ χορηγείται, βάσει των διατάξεων του 
άρθρου 34 της παραγράφου 3 της υπ’ αριθμ. ΔΥΓ3 (α) 
83657/2005 κοινής υπουργικής απόφασης, άδεια κυκλο¬ 
φορίας στο φαρμακευτικό προϊόν «ΕΕΕΙΡΒΟΕ». 
Δραστική ουσία: ΕΕΕΙΡΒΟΒΕΕΙΝ ΑΟΕΤΑΤΕ. 

Μορφή: Κόνις & διαλύτης για ενέσιμο εναιώρημα 3,75 
πιρ/νίΑΕ & 11,25 πΐ0/νΐΑΕ 

Δικαιούχος σήματος: ΖΑΡΑΟΟ ΡΗΑΒΜΑΟΕΕΙΤΙΟΑΕδ 
ΕΤϋ, ΟΥΡΒυδ. 

Υπεύθυνος κυκλοφορίας: ΖΑΡΑΟΟ ΡΗΑΒΜΑΟΕϋΤΙΟΑΕδ 
ΕΤΩ, ΟΥΡΒϋδ. 


Η Διευθύντρια Η Διευθύντρια 

Α. ΚΟΥΤΣΟΥΚΗ Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

